कुछ तुम कहो कुछ हम कहें

कुछ तुम कहो कुछ हम कहें 2002 की हिन्दी भाषा में बनी एक भारतीय फिल्म है। इसका निर्देशन रवि शंकर ने किया है। इस फिल्म में फ़रदीन ख़ान और ऋचा पल्लोद हैं। ये फिल्म सिनेमाघरों में 28 जून 2002 में प्रदर्शित हुआ।

कहानी
विष्णुप्रताप सिंह (विक्रम गोखले) गाँव में अपनी बीवी (फ़रीदा जलाल) के साथ अपना साठवां जन्मदिन मनाते रहता है। वो इस मौके पर अपने पराया जैसा हो चुके बेटे से भी बात करता है। जिसके बाद उनका पोता, अभय (फ़रदीन ख़ान) अपनी माँ और बहन के साथ आता है। वो अपने व्यवहार से सारे परिवार वालों का दिल जीत लेता है। इसी के साथ वो विष्णुप्रताप के दोस्त की पोती, मंगला (ऋचा पल्लोद) का दोस्त भी बन जाता है। पर जल्द ही उन दोनों की दोस्ती, प्यार में बदल जाती है। उसकी मुलाक़ात वीरेंद्र प्रताप (गोविंद नामदेव) से होती है और लड़ाई शुरू हो जाती है। विष्णु प्रताप उन दोनों की लड़ाई देख लेता है और अभय को थप्पड़ मार देता है।

अभय को पता चलता है कि रुद्र के गुस्से की वजह बहुत पुरानी है। उसे पता चलता है कि बहुत पहले वीरेंद्र प्रताप और विष्णु प्रताप बहुत ही करीबी दोस्त हुआ करते थे। विष्णु की शादी वीरेंद्र की बहन से हो जाती है और पच्चीस साल पहले अभय के पिता, इंद्रा की शादी वीरेंद्र प्रताप की भांजी से तय हुई थी। पर शादी से बचने के लिए उस दिन ही इंद्रा घर छोड़ कर भाग जाता है। इस वजह से वीरेंद्र की बहन को काफी अपमान सहना पड़ता है और वो ख़ुदकुशी कर लेती है। वीरेंद्र इसका जिम्मेदार उस परिवार के बेटे को ठहराता है। अभय ये सब जानकर परिवार को फिर से मिलाने की तैयारी में लग जाता है। पर वो अब भी अभय को मार कर अपनी बहन और पिता का बदला लेना चाहता है।

काफी मेहनत के बाद अभय दोनों परिवार को एक करने में सफल हो जाता है। वो अपने दादा से मंगला से शादी करने की इजाजद मांगने की सोचता है, पर उससे पहले ही परिवार को हमेशा के लिए एक करने के लिए, मंगला की शादी वीरेंद्र के परिवार में तय हो जाती है।

दोनों परिवार वालों को हमेशा के लिए एक करने के लिए वो अपने प्यार की कुर्बानी देने का फैसला करता है, पर मंगला इस शादी के लिए तैयार नहीं होती और घर से भाग जाती है। अभय उसकी तलाश में निकल जाता है। रुद्र को जैसे ही मंगला के घर से भागने के बारे में पता चलता है, वो भी उसे ढूँढने निकल पड़ता है। मंगला को अभय ढूंढ निकालता है और उसे घर चलने को कहता है, उसके मनाते समय ही वो भी आ जाता है और अभय को मारने लगता है। जब उन्हें अभय और मंगला के प्यार के बारे में पता चलता है तो उन्हें अपनी गलती का एहसास होता है और वे सभी फिर से अभय और मंगला के साथ एक हो जाते हैं।

कलाकार
 फ़रदीन ख़ान — अभयेन्द्र विष्णु प्रताप सिंह
 ऋचा पल्लोद — मंगला जयकुमार सोलंकी
 विक्रम गोखले — विष्णु प्रताप सिंह
 फ़रीदा जलाल — मंगला दादी
 गोविन्द नामदेव — वीरेंद्र प्रताप
 शरद कपूर — रुद्र प्रताप
 अशोक सर्राफ - गोविन्द 
 रघुवीर यादव - रामबरन 
 संजय मिश्रा
 विवेक मोदी — बालक
 नीना कुलकर्णी — सुनंदा सिंह, वीरेंद्र प्रताप की बीवी और विष्णु की बहन

संगीत

सन्दर्भ

बाहरी कड़ियाँ


श्रेणी:2002 में बनी हिन्दी फ़िल्म
श्रेणी:अनु मलिक द्वारा संगीतबद्ध फिल्में